
PËR ZBATIMIN E LIGJIT NR.7703, DATË 11.5.1993, “PËR SIGURIMET SHOQËRORE NË REPUBLIKËN E SHQIPËRISË”

Në mbështetje të nenit 100 të Kushtetutës, dhe të neneve 32 dhe 59, të ligjit nr. 7703, datë 11.5.1993, “Për sigurimet shoqërore në Republikën e Shqipërisë”, me propozimin e zëvëndëskryeministrit dhe ministrit të Punës dhe Çështjeve Sociale, Këshilli i Ministrave 

V E N D O S I :

1. Koeficientët e shtesës së bazës së vlerësuar vjetore, individuale, për llogaritjen fillestare të pensioneve, në mbështetje të pikës 3, të nenit 59, të ligjit nr. 7703. datë 11.5. 1993, të jenë 

    për vitin 1999                    1
    për vitin 1998                    1.05
    për vitin 1997                    1x1.05x1.22 = 1.28
    për vitin 1996                    1x1.05x1.22x1.09 = 1.40
    për vitin 1995                    1x1.05x1.22x1.09x1.37 = 1.91
    për vitin 1994                    1x1.05x1.22x1.09x1.37x1.32 = 2.53

2. Efektet financiare, në çastin e llogaritjes fillestare të pensioneve, si rrjedhojë e zbatimit të koeficientëve të përcaktuar në pikën 1, të përballohen nga fondi i miratuar për vitin 2000 për Insitutin e Sigurimeve Shoqërore. 
3. Vendimi nr.388, datë 19.8.1999, i Këshillit të Ministrave, “Për zbatimin e ligjit nr.7703, datë 11.5.1993, “Për sigurimet shoqërore në Republikën e Shqipërisë’’”, shfuqizohet. 
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1.1.2000.

